Урыстәыла атомтә фымцатә станциақәа ахьыҟоу ақалақьқәа рҟны мызкы иназынаԥшуа агастрольқәа аман Кандид Ҭарба ихьӡ зху аҳәынҭқарратә акәашаратә ансамбль "Кавказ". Уи аиҳабы, абалетмеистер Омар Ҭарба арадио Sputnik Аԥсны аефир аҿы еиҭеиҳәеит урҭ шымҩаԥысыз атәы.
Атренингқәа мҩаԥыргоит Аџьар Ҟаԥшь аделегат далархәны. Апрактикатәи атеориатәи дыррақәа анроулак ашьҭахь, АҶА аусзуҩцәа жәларбжьаратәи ахаҭабзиара змоу асертификатқәа роуеит.
Ҩымчыбжьа раԥхьа Аҟәа ақалақь ахадара акоммуналтә усбарҭа аԥхасҭа змаз апальмақәа ԥырҟеит. Уахьа урҭ рҭыԥан аиҭаҳатә ҿыцқәа ааргеит.
Аԥсуа ԥкьаҭасыҩ Ален Аҩӡба XXX аиубилеитә ԥкьаҭасратә турнир "ВТБ Кубок Кремля" далахәуп. Атурнир мҩаԥысуеит аҵаа ахан "Крылатское" аҟны жьҭаара 12 - 20 рзы. ВТБ Кубок Кремля — адунеитә ҩаӡара змоу еиндаҭлароуп.
Жьҭаара 16 хатәгәаԥхарала Аԥсны еибашьуаз Александр Бардодым имшироуп. Уи игəалашəара аҳаҭыразы ҳиҿцәажәеит иҩыза Роин Агрба.
Аҵыхәтәантәи амчыбжь иалагӡаны Шәачатәи аҳазалхыҩцәа аҳәааҿы иааныркылахьеит 7000 пачка аҭаҭын аалыҵ.
Урыстәылатәи атурист Тимур Дзеидов жьҭаара 10 рзы Гәылрыԥшь араион Џьамԥал ақыҭан Кәыдры данырсуаз аӡы даанахәеит. Иара иԥшаара мҩаԥыргон Аԥсны АҶА аусзуҩцәа. Ахҭыс ҟалеит аԥсшьарҭа "Аԥсны adventure" жәа-километрак инахыганы. АҶА аҷаԥшьарҭахь адырра ҟаҵан 22.15 рзы.
Актәи акультура-спорттә фестиваль "Абаза" мҩаԥысраны иҟоуп Аԥсны жьҭаара 16 - 18 рзы. Уи рхы аладырхәуеит Ҟарачы-Черқьесиеи Аԥсни рырҿиаратә коллективқәеи иара убас Урыстәылеи Нхыҵ Кавкази рҟынтәи аспортсменцәа.
Ҭырқәтәыла ахада Таиип Ердогани Урыстәыла ахада Владимир Путини ҭелла реицәажәараан Шьамтәыла аҭагылазаашьа иазааҭгылеит. Аицәажәара мҩаԥысит аҭырқәа ган аԥшьгарала жьҭаара 15 рзы.
Урыстәыла Амшын еиқәа иахьаҵанакуа шықәсык аҩнуҵҟа бжьаратәла 40 рҟынӡа ԥшатлакә ҵысуеит. Урҭ зыхҟьо ртәы рҳәеит аҵарауаа.